Anu Saagim

Anu Saagim (Anu Nataly Saagim-Ratia; sündinud 9. aprillil 1962) on Eesti seltskonnategelane ja -ajakirjanik.

Haridus ja õpilasmalev
Ta on lõpetanud 1980. aastal Tallinna 1. Keskkooli.Gustav Adolfi Gümnaasiumi 62. lend Kooli ajal osales ta suviti Eesti Õpilasmaleva töös Harjumaal ja Lõuna-Eestis. Ta saavutas esikoha vabariiklikul umbrohu kitkumise võistlusel.

Töö ja looming
Anu Saagim sai tuntuks reklaaminäitlejana 1980. aastatel Eestis tehtud telereklaamide (peamiselt režissöör Harry Egipt) ja muusikavideote kaudu.Reklaamfilmid [videosalvestis] = World famous TV commercials]. Idee autor ja režissöör Harry Egipt. Keila, H. Egipt : Timeless World (levitaja), 2008.	1 DVD (1 tund 47 minutit). Muusikavideo Jaak Joala esitatud Raimonds Paulsi laulule "Я рисую", 1982. 

Sel perioodil tegi ta kaasa Eesti Telefilmi muusikafilmis "Panen aga põsepuna palgele" (1984, režissöör Kristjan Svirgsden). Ta figureerib ka Eesti telereklaamide ajalugu käsitlevas dokumentaalfilmis "Kullaketrajad" (2013, režissöörid Hardi Volmer ja Kiur Aarma), mida Soome televisioonis on näidatud pealkirja "Neuvostoliiton ainoa mainostoimisto" all.Anu Saagim Filmbooster.fi. Vaadatud 18.11.2024.

Aastatel 2004–2008 oli ta seltskonnaajakirja Just! peatoimetaja ja 2008–2017 ajalehe Postimees meelelahutusportaali Elu24.ee peatoimetaja. Alates 1. juunist 2017 oli ta Õhtulehe veebi loovjuht.http://publik.delfi.ee/news/inimesed/anu-saagim-oma-uuest-tookohast-sealt-on-vana-kopituslohn-lainud-ja-on-varsket-hingamist?id=78193454 

Pärast 2019. aasta Riigikogu valimisi töötab ta Õhtulehe TV saadete toimetaja-saatejuhina ning kirjutab tehtud teleintervjuude põhjal artikleid Õhtulehe rubriigis "Hommikusöök staariga".Valik artikleid rubriigist "Hommikusöök staariga" Õhtuleht.ee. Vaadatud 18.11.2024.

Alates 2021. aastast on ta koos Mart Juure ja Raul Vaiksooga olnud elustiilidetektiivi mängiv püsitegelane ETV saatesarjas "Kodukäijad".Saatesarja "Kodukäijad" saateid ERR Arhiiv. Vaadatud 15.10.2024.

Teosed
Ta on soome keelest tõlkinud Kari Heusala raamatu "Naise seksuaalsus" (Tallinn, Crosfield 2007).

Ta on osalenud Soome telesarjas "Valhetta ja rakkautta" (1997, režissöör Jussi Parviainen) ja dokumentaalsarjas "Totuus rakkaudesta" (2013, režissöör Jani Pyylampi).Anu Saagim Filmbooster.fi. Vaadatud 18.11.2024. 

Ta on mänginud ka mängufilmides, näiteks noortefilmis "Sigade revolutsioon" (2004, režissöörid Jaak Kilmi ja René Reinumägi) ning komöödiafilmis "Kormoranid ehk Nahkpükse ei pesta" (2011, režissöörid Andres Maimik ja Rain Tolk) Elukapteni naist.

Poliitiline tegevus
Anu Saagim kandideeris 2019. aasta Riigikogu valimistel erakonna Eestimaa Rohelised nimekirjas ja kogus 667 häält, millega ei osutunud valituks.Toomas Sildam. Uustulnuk Anu Saagim: EKRE mind ei kutsunud, neile olen vist liiga rebel ERR, 05.02.2019.

Isiklikku
Pärast keskkooli lõpetamist läks ta fiktiivabieluga Soome elama, abielu lahutati. Peagi abiellus ta soome-rootsi ärimehe Carl Danhammeriga, kolis Rootsi, et teda tagasi Nõukogude Liitu ei saadetaks, sai elamisloa ja varsti pärast seda lahutas abielu.Helena-Reet Ennet. Anu Saagim: "Olen kahetsenud, et abiellusin kaks korda selleks, et midagi saada" ohmygossip, 10.06.2009.

1994. aastal abiellus ta Soome disaineri Ristomatti Ratiaga. 2016. aasta veebruaris lahutasid nad abielu.Anu Karttunen, Rita Tainola Ristomatti Ratia ja Anu Saagim yllättävät: ”Voisimme mennä uudestaan naimisiin”. Iltasanomat, 24.05.2016.

Saagimi suvekodu on Saaremaal.

Viited

Välislingid 

 "Kirjutan neist, kes tahavad kah anusaagimiteks" (intervjuu Anu Saagimiga). Õhtuleht 15. märts 2008
 https://www.ohtuleht.ee/teemalehed/anu-saagim
 https://www.ohtuleht.ee/846468/videointervjuu-erika-salumae-olen-andestanud-koigile-kes-mulle-haiget-on-teinud
 https://www.ohtuleht.ee/845155/hommikusook-staariga-merle-liivak-ja-hele-mai-alamaa-kutsuvad-sind-sooma-metsa-puu-otsa

Kategooria:Eesti ettevõtjad
Kategooria:Eesti ajakirjanikud
Kategooria:Gustav Adolfi Gümnaasiumi vilistlased
Kategooria:Eestlased Soomes
Kategooria:Sündinud 1962